ኣብ ዝብል ግልጽነት ክህልወና ኣለዎ" ክብል ይዛረብ። እዚ ድማ ብቅድሚ 43 ምእንተ ትግራይ ኢሉ ንሓርነት ዝወጽአ እሞ ድሓር ሃገራዊ ዝኾነ ሓይሊ ዘይኮነ፡ እቲ ግዳይ እናኾንና ክንቕፍል የብልናን ኢሉ ሓድሽ ምንቅሰዕቃስን ኣንፈትን ዝናዲ ዘሎ ሓድሽ ወለዶ'ዩ ከጽናዕ። "እቲ ሽዑ እዋን ዝወጽአ ኣተሓሳስባ ንትግራይ በታ ኣብ መግዛእቲ ዝነበረት ኣረጊት ኢትዮጵያ ትኽተሎ ብዝነበረት ሓቲት ሓሲቡ'ዩ ንትግራይ ፈጢሩዋ። እዚ ሕጂ ክቕየርን ክፍተሽን ኣለዎ" በሃሊ'ዩ መሓሪ። ነዚ ዝገብር ኣካዳሚያዊ ዓቅምን ፖለቲካዊ ኣረዳድኣን ኣብቲ መንእሰይ ከምዘሎ ብምግላጽ፡ ብቲ ዘሎ ኩነታት ዝደንገጸ፣ ዘለዉ ህቦብላታት ዘይተረጋግአ ሓሳብን ግንዛበን ክትሕዝ ብዝጀመረ ዋዕን ስምዒትን ከይንሕለኽ ግና ጥንቃቐ ክንገብር ኣለና ዝብል መእሰሪ ሂቡ። እሞኸ?
